Neuvoston päätöslauselma, annettu 18 päivänä syyskuuta 1995, tulevien televiestinnän säädöspuitteiden toteuttamisesta



Virallinen lehti nro C 258 , 03/10/1995 s. 0001 - 0003



NEUVOSTON PÄÄTÖSLAUSELMA, annettu 18 päivänä syyskuuta 1995, tulevien televiestinnän säädöspuitteiden toteuttamisesta (95/C 258/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon "Vihreä kirja televiestinnän infrastruktuureiden ja kaapelitelevisioverkkojen kilpailun vapauttamisesta" -nimisen 25 päivänä tammikuuta 1995 annetun komission tiedonannon, sekä komission tiedonannon, joka koskee yleisen lausuntokierroksen tuloksia, ottaa huomioon televiestintäalan tilanteen uudelleentarkastelusta ja kyseisillä markkinoilla tarvittavasta jatkokehityksestä 22 päivänä heinäkuuta 1993 annetun neuvoston päätöslauselman 93/C 213/01 (1), ottaa huomioon televiestintäalan yleisen palvelun periaatteista 7 päivänä helmikuuta 1994 annetun neuvoston päätöslauselman 94/C 48/01 (2), ottaa huomioon televiestinnän infrastruktuureja koskevan kilpailun vapauttamisen periaatteista ja aikataulusta 22 päivänä joulukuuta 1994 annetun neuvoston päätöslauselman 94/C 379/03 (3), sekä katsoo, että päätöslauselmissa 93/C 213/01 ja 94/C 379/03 vahvistettiin, että lukuun ottamatta tieyille jäsenvaltioille mahdollisesti myönnettäviä siirtymäaikoja, televiestinnän infrastruktuureja ja julkista puhelinliikennettä koskeva kilpailu vapautetaan 1 päivänä tammikuuta 1998 ja että samanaikaisesti tavoitteena on yleisen palvelun ylläpitäminen ja kehittäminen, päätöslauselmissaan neuvosto kehotti määrittelemään nopeasti selkeät ja vakaat unionin säädöspuitteet, jotka muodostavat yhteiset periaatteet, joilla varmistetaan (myös kolmansissa maissa) muun muassa palvelun tarjoaminen kaikille ja rahoitus, verkkojen yhteenliittämistä koskevien sääntöjen laatiminen, toimilupien myöntämistä koskevien ehtojen ja menettelyjen määrittely, rehellinen kilpailu sekä yhtäläinen ja tehokas markkinoille pääsy, päätöslauselmassa 94/C 48/01 täsmennetään unionin yleisen telepalvelun olennaiset tekijät kilpailua suosivassa ympäristössä tunnustaen samalla, että on tärkeää erityisesti turvata sen riittävä rahoitus ja huolehtia siitä, että kaiken saatavilla olevan palvelun käsite kehittyy tekniikan edistyksen, markkinakehityksen ja käyttäjien tarpeiden muuttumisen myötä, päätöslauselmassa 93/C 213/01 kehotettiin jäsenvaltioita edistämään tariffien vähittäistä tasapainottamista, jäsenvaltiot voivat suhteellisuusperiaatetta noudattaen oikeutetusti liittää julkisen palvelun velvoitteita tiettyihin toimilupaluokkiin, ja säädöspuitteiden olisi tarjottava rehellisen kilpailun edellytykset erityisesti kirjanpidon avoimuutta koskevan velvoitteen ja olennaisten varojen tasapuolisen hallinnan avulla, 1. PITÄÄ MYÖNTEISENÄ televiestinnän infrastruktuurien ja kaapelitelevisioverkkojen kilpailun vapauttamista koskevan komission vihreän kirjan julkaisemista ja laajoja lausuntokierroksia, joita komissio on järjestänyt sen pohjalta, ja PANEE MERKILLE tästä syntyneen yhteisymmärryksen asianmukaisten säädöspuitteiden luomiseksi erityisesti yleisille palveluille, toimiluville ja verkkojen yhteenliittämiselle, minkä olisi mahdollistettava rehellisen ja dynaamisen kilpailun aikaansaaminen päätöslauselmissa 93/C 213/01 ja 94/C 379/03 vahvistetun aikataulun mukaisesti; 2. TUNNUSTAA televiestintäalan kokonaisvaltaisen kilpailun vapauttamisen merkittävän sosiaalisen ja yhteiskunnallisen vaikutuksen ja PANEE MERKILLE, että komissio on perustanut keskustelufoorumin ilmaantuneiden ongelmien, erityisesti tämän alan työllisyyden lisääntymissuuntauksen tarkastelua varten; 3. TUNNUSTAA, että unionin tulevien televiestinnän säädöspuitteiden laatimisen avaintekijät ovat seuraavat: a) kilpailun ulottamiseksi koko alalle on tarpeen: - laatia toissijaisuusperiaatetta noudattaen yleisiä toimilupajärjestelmiä ja jäsenvaltioiden yksittäisiä toimilupia koskevat yhteiset periaatteet, jotka perustuvat tasapuolisiin oikeuksiin ja velvollisuuksiin, - huolehtia siitä, että markkinoille pääsyyn kohdistuu ainoastaan sellaisia rajallisten voimavarojen saatavuuteen liittyviä rajoituksia, jotka ovat perusteltuja puolueettomuuden, avoimuuden, suhteellisuuden ja syrjimättömyyden vuoksi, - että kansalliset sääntelyviranomaiset käyttävät puolueettomia, avoimia ja syrjimättömiä myöntämisperusteita ja -menettelyjä, - hallita tehokkaasti olennaisia voimavaroja, erityisesti taajuuksia, numeroita ja reititysoikeuksia, varmistaen, että eri markkinatekijöitä kohdellaan tasapuolisesti markkinoilla toimivaltaisten kansallisten viranomaisten valvonnassa, - lähentää yleisiä toimilupajärjestelyjä ja yksittäisiä toimilupia verkkojen ja palvelujen kehittämisen edistämiseksi Euroopan laajuisesti; b) kaiken saatavilla olevan palvelun ylläpitäminen ja kehittäminen päätöslauselman 94/C 48/01 mukaisesti noudattaen avoimuus-, suhteellisuus- ja syrjimättömyysperiaatetta siten, että: - jäsenvaltiot velvoittavat tietyt teletoiminnan harjoittajat varmistamaan tiettyjen ja tietynlaatuisten telepalvelujen vähimmäismäärän tarjonnan, kansalliset erityisvaatimukset huomioon ottaen, kohtuullisin hinnoin, - unionin tasolla hyväksytään yhteiset periaatteet edellä mainittujen velvoitteiden perusteella mahdollisesti oikeutetun teletoiminnan harjoittajille maksettavan rahallisen korvauksen määrittelemiseksi painottamalla samalla korkeamman tuottavuuden saavuttamista yleisten palvelujen tarjonnassa, - jäsenvaltiot laativat tarvittaessa mahdollisten vastaavien nettokustannusten laskemissäännöt ja järjestelmät niiden jakamiseksi markkinatoimijoiden kesken kansallisten sääntelyviranomaisten valvonnassa; c) kaiken loppukäyttäjien välisen viestinnän mahdollistamiseksi erityisten verkkojen yhteenliittämistä koskevien sääntöjen antaminen, joilla: - velvoitetaan teletoiminnan harjoittajat tiettyjen luokkien ja toimilupien osalta vastaamaan kohtuullisiin verkkojen yhteenliittämistä koskeviin pyyntöihin syrjimättömällä tavalla ja noudattamalla olennaisia vaatimuksia, - velvoitetaan lisäksi tietyt teletoiminnan harjoittajat kokonsa, markkina-asemansa ja aiheellisilta osin kilpailutilanteen mukaan suorittamaan asianmukaista kustannuslaskentaa ja julkistamaan viitetarjous yhteenliittämisestä, - laaditaan verkkojen yhteenliittämistä koskevia kaupallisia sopimuksia koskevat suuntaviivat, joissa ensisijaisesti määritellään puolueettomasti, avoimesti ja ketään syrjimättä pääasialliset neuvotteluehdot ja erityisesti menettelyn aikataulu, - annetaan kaikille osapuolille mahdollisuus vedota kansalliseen sääntelyviranomaiseen mahdollisten riitojen ratkaisemiseksi, - annetan kansallisille sääntelyviranomaisille mahdollisuus viimeisenä keinonaan velvoittaa verkkojen yhteenliittämiseen tärkeiden yleisten etujen turvaamiseksi suhteellisuusperiaatetta noudattaen; d) yhtäläisen ja tehokkaan markkinoille pääsyn takaaminen, mukaan lukien kolmannet maat, erityisesti asianmukaisissa yhteyksissä käytävin neuvotteluin; 4. MYÖNTÄÄ, että näiden periaatteiden toteuttaminen unionin tasolla edellyttää toteutettavia perustamissopimuksessa määrättyjä menettelyjä noudattaen lainsäädännöllisiä toimenpiteitä, jotka koskevat ensisijaisesti: - kaikkien telepalvelujen ja televiestinnän infrastruktuurien kilpailun vapauttamista päätöslauselmissa 93/C 213/01 ja 94/C 379/03 määrätyin yksityiskohtaisin säännöin ja siirtymäkausin; - avoimen verkon tarjoamista (ONP) koskevien toimenpiteiden mukauttamista tulevaan kilpailua suosivaan ympäristöön; - palvelujen vähimmäistarjonnan ylläpitämista ja kehittämistä unionin laajuisesti ja kaikkien saatavilla olevien palvelujen rahoitusta koskevien yhteisten periaatteiden määrittelemistä; - yhteisten puitteiden laatimista verkkojen ja palvelujen yhteenliittämiselle; - yleisten toimilupajärjestelmien ja jäsenvaltioiden yksittäisten toimilupien lähentämistä; 5. VAKUUTTAA, että on tärkeää, että tulevaa yhteisön tätä alaa koskevaa politiikkaa säätelevät edellytykset perustuvat poliittiseen sopimukseen vuoden 1989 kompromissin pohjalta, ja PANEE MERKILLE komission tuen tälle lähestymistavalle; 6. PYYTÄÄ komissiota päätöslauselmissa 93/C 213/01 ja 94/C 379/03 määritellyn aikataulun mukaisesti antamaan neuvostolle ja Euroopan parlamentille 1 päivään tammikuuta 1996 mennessä televiestinnän eurooppalaisten säädöspuitteiden kehittämiseksi tarvittavat säädökset, mihin liittyy alan kilpailun täydellinen vapauttaminen; 7. KEHOTTAA jäsenvaltioita edistämään dynaamisen kilpailun aikaansaamista seuraavin keinoin: - edistämällä tarvittavaa tariffien tasapainottamista tehokkaiden taloudellisten edellytysten aikaansaamiseksi kaikille toimijoille ja käyttäjille ja samalla kaiken saatavilla olevan palvelun kehityksen turvaamiseksi, - määrittelemällä ja julkaisemalla mahdollisimman aikaisessa vaiheessa yhteisön tulevan säännöstön kannalta yleisiä lupia ja yksittäisiä toimilupia koskevat järjestelmät, joita sovelletaan koko televiestintäalaan; 8. KEHOTTAA komissiota ja jäsenvaltioita jatkamaan neuvotteluja tulevien säädöspuitteiden laatimiseksi, erityisesti korkean tason kansallisista sääntelyviranomaisista koostuvassa tilapäisessä komiteassa, joka perustettiin päätöslauselmalla 93/C 02/05 (4); 9. KOROSTA, että tässä päätöslauselmassa määritellyn säännöstön keskeisiä kysymyksiä sekä päätöslauselmissa 93/C 213/01 ja 94/C 379/03 vahvistettua aikataulua olisi käytettävä neuvotteluiden perustana Maailman kauppajärjestössä. (1) EYVL N:o C 213, 6.8.1993, s. 1 (2) EYVL N:o C 48, 16.2.1994, s. 1 (3) EYVL N:o C 379, 31.12.1994, s. 4 (4) EYVL N:o C 2, 6.1.1993, s. 5